Nouzon ket pet gwech em eus bet lennet pennoberenn Louisa May Alcott Les quatre filles du Docteur March. Siwazh, ankouezet e vez ingal he deus bet skrivet traoù all. A-drugarez da di embann Interférences ez eus tu da zizoloiñ un tu all eus ar pezh he deus bet skrivet, ingal sinet gant un anv paotr dar mare mint bet skrivet.  Un danevell hir eo Les yeux de Lady MacBeth, a gont istor un arzour yaouank. Ul livour. O prientiñ emañ un daolenn awenet gant tudenn gwreg MacBeth met ne teu ket a-benn da livañ he sell sod. Un deiz bennak e kej gant ur plach yaouank, he sell a glot dres gant ar pezh a fell dezhañ livañ. Dont a ra a-benn da echuiñ an daolenn. Dimeziñ a reont met tamm-ha-tamm e tro trenk an traoù. Hi a nem sant dilezet gantañ hag ur galloud-hud a zo ganti. Hervek eo an danevell-se eus ar chiz a oa dur mare zo tro-dro dan teoghun, speredouriezh hag all. Spontus awalch eo an darempred etrezo ha nerzh dibleg ar plach. Ne vo nemet un diskoulm dan istor-se…